
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 209 

5 Φεβρουάριου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αποδοχές υπαλλήλου θέσης γραμματειακής υποστή¬ 
ριξης στο γραφείο του Προέδρου στον Οργανισμό 
Αντασφάλισης και Συντονισμού (ΟΑΣΙΣ) -Ν.Π.Ι.Δ. 1 

Εσωτερικός κανονισμός διάρθρωσης και λειτουργίας 
του Εθνικού Κέντρου Περιβάλλοντος και Αειφόρου 
Ανάπτυξης (Ε.Κ.Π.Α.Α.) και κανονισμός κατάστα¬ 
σης προσωπικού. 2 

Έγκριση οικονομικής ενίσχυσης Εθνικής Συνομο¬ 
σπονδίας Ατόμων με Ειδικές Ανάγκες (Ε.Σ.Α.Ε.Α.) 
για την κάλυψη εξόδων εκλογοαπολογιστικού συ¬ 


νεδρίου. 3 

Χαρακτηρισμός ως μνημείου του κτιρίου στο Δ.Σ. Κε- 
ρασέας Δήμου Κάρλας Ν. Μαγνησίας ιδιοκτ. Κων¬ 
σταντίνας Λεφούση. 4 


ΑΠΟΦΑΣΕΙ Σ 

Αριθ. 2/72443/0022 (1) 

Αποδοχές υπαλλήλου θέσης γραμματειακής υποστήρι¬ 
ξης στο γραφείο του Προέδρου στον Οργανισμό Αντα¬ 
σφάλισης και Συντονισμού (ΟΑΣΙΣ) - Ν.Π.Ι.Δ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 29Ατου Ν. 1558/85, «Κυβέρνηση και Κυ¬ 
βερνητικά Όργανα» (ΦΕΚ Α' 137) όπως αυτό προστέθηκε 
με το άρθρο 27 του Ν. 2081/92 (ΦΕΚΑ' 154) και αντικατα- 
στάθηκε με το άρθρο 1 παρ. 2α του Ν. 2469/97 (ΦΕΚ Α' 
38). 

β) Του άρθρου 8του Ν. 2945/2001, «περί σύστασης Ορ¬ 
γανισμού Αντασφάλισης και Συντονισμού «ΟΑΣΙΣ». 

γ) Της παρ. 6 του άρθρου 14 του παραπάνω Νόμου με 
την οποία συστήθηκε μία (1) θέση γραμματειακής υπο¬ 


στήριξης με σύμβαση εργασίας I.Δ. στο γραφείο του Προ¬ 
έδρου του Οργανισμού, η πρόσληψη για την πλήρωση 
της οποίας γίνεται σύμφωνα με τις διατάξεις της παρα¬ 
γράφου 2 του άρθρου 22 του Ν. 2190/1994. 

δ) Του άρθρου 40του Ν. 849/78 (ΦΕΚΑ' 232) όπως συ¬ 
μπληρώθηκαν με τη διάταξη του άρθρου 8του Ν. 2129/93 
(ΦΕΚΑ'57). 

2. Την 1065956/863/Α0006/15.7.2003 (ΦΕΚ 985/τ.Β'/ 
16.7.2003) απόφαση Πρωθυπουργού και Υπουργού Οικο¬ 
νομίας και Οικονομικών, «Καθορισμός αρμοδιοτήτων των 
Υφυπουργών Οικονομίας και Οικονομικών». 

3. Τα 185/18.12.2003 και 186/22.12.2003 έγγραφα του 
ΟΑΣΙΣ. 

4. Την 21/θέμα 2ο/13.11.2003 εισήγηση του Δ.Σ. του 
ΟΑΣΙΣ σχετικά με τον καθορισμό των μηνιαίων αποδοχών 
της υπαλλήλου γραμματειακής υποστήριξης στο γρα¬ 
φείο του Προέδρου. 

5. Το γεγονός ότι από τις διατάξεις αυτής της απόφα¬ 
σης προκαλείται δαπάνη ύψους 31.416 ευρώ περίπου για 
το έτος 2004 καθώς και για κάθε ένα από τα τέσσερα (4) 
επόμενα έτη ως εξής: έτος 2005:17.536 ευρώ, έτος 2006: 
18.073 ευρώ, έτος 2007: 18.073 ευρώ, έτος 2008 18.790 
ευρώ. 

Η δαπάνη έτους 2004 θα βαρύνει τον κωδικό 60.00 και 
θα καλυφθεί από την εγκεκριμένη επιχορήγηση του 2004 
(Κ.Τ.Γ.Κ. και Δ.), για δε την δαπάνη των επομένων ετών θα 
εγγραφούν σχετικές πιστώσεις στους προϋπολογισμούς 
των ετών αυτών, αποφασίζουμε: 

Καθορίζουμε τις αποδοχές από 19.3.2003 της Άννας 
Μπακάλη Π.Ε. Διοικητικού, που έχει προσληφθεί στη θέ¬ 
ση γραμματειακής υποστήριξης στο γραφείο του Προέ¬ 
δρου του ΟΑΣΙΣ, με σύμβαση εργασίας ιδιωτικού δικαίου 
σύμφωνα με το εκάστοτε ισχύον μισθολόγιο των δημο¬ 
σίων υπαλλήλων. 

Η απόφαση αυτή ισχύει από 19.3.2003 και να δημοσιευ- 
θεί στην Εφημερίδα της Κυβερνήσεως. 

Αθήνα, 26 Ιανουάριου 2004 

οι ΥΠΟΥΡΓΟΙ 

Ο ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΓΕΩΡΓΙΑΣ 

ΝΙΚΟΣ ΦΑΡΜΑΚΗΣ ΓΕΩΡΓΙΟΣ ΔΡΥΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 4466 (2) 

Εσωτερικός κανονισμός διάρθρωσης καιλειτουργίαςτου 
Εθνικού Κέντρου Περιβάλλοντος και Αειφόρου Ανά¬ 
πτυξης (Ε.Κ.Π.Α.Α.) και κανονισμός κατάστασης προ¬ 
σωπικού. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 24 του Ν. 2742/1999 «Χω¬ 
ροταξικός Σχεδιασμός και Αειφόρος Ανάπτυξη και άλλες 
διατάξεις» (Α'207). 

2. Τις διατάξεις του άρθρου 9 του Π.Δ/τος 325/ 
21.11.2000 «Συγκρότηση, οργάνωση και λειτουργία του 
Εθνικού Κέντρου Περιβάλλοντος και Αειφόρου Ανάπτυ¬ 
ξης» (Α' 266). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) και τροπο¬ 
ποιήθηκε με την παραγρ. 2α του άρθρου 1 του Ν. 2469/ 
1997 (Α'38). 

4. ΤηνΥ6/31.10.2001 απόφαση του Πρωθυπουργού και 
της Υπουργού Περιβάλλοντος, Χωροταξίας καιΔημοσίων 
Έργων «Ανάθεση αρμοδιοτήτων Υπουργού Περιβάλ¬ 
λοντος Χωροταξίας και Δημοσίων Έργων στους 
Υφυπουργούς Περιβάλλοντος Χωροταξίας καιΔημοσίων 
Έργων» (Β' 1484). 

5. Το γεγονός ότι από τις κανονιστικές διατάξεις αυτής 
της απόφασης προκαλείται ετήσια δαπάνη ύψους οκτα¬ 
κόσιων χιλιάδων (800.000) ευρώ που καλύπτονται από ίδι¬ 
ους πόρους του «Κέντρου» και από τον προϋπολογισμό 
του Υπουργείου Περιβάλλοντος Χωροταξίας και 
Δημοσίων Έργων, αποφασίζουμε: 

Εγκρίνεται ο εσωτερικός κανονισμός διάρθρωσης και 
λειτουργίας του Εθνικού Κέντρου Περιβάλλοντος και Αει¬ 
φόρου Ανάπτυξης (Ε.Κ.Π.Α.Α.) και ο κανονισμός κατά¬ 
στασης προσωπικού του, ως ακολούθως: 

ΚΕΦΑΛΑΙΟ Α' 

ΟΡΓΑΝΩΣΗ 
Άρθρο1 

ΥΠΟΣΤΑΣΗ - ΧΑΡΑΚΤΗΡΑΣ - ΕΔΡΑ 

Με τις διατάξεις του άρθρου 24 (παρ. 1) του Ν. 2742/ 
1999 ιδρύθηκε Νομικό Πρόσωπο Ιδιωτικού Δικαίου με την 
επωνυμία «Εθνικό Κέντρο Περιβάλλοντος και Αειφόρου 
Ανάπτυξης» (Ε. Κ. Π. Α. Α.), το οποίο εφεξής θα αποκαλείται 
ΕΚΠΑΑ. Η επωνυμία του ΕΚΠΑΑ για τις σχέσεις του με το 
εξωτερικό μεταφράζεται ως «ΝαίίοπαΙ Ωθπϊθγ Ιογ ΙΙίθ Εη- 
νίΓοηπίΘηΙ από ΒυεΙαίηαόΙθ ΟονθΙορπιοπΙ». Το ΕΚΠΑΑ 
εδρεύει στην Αθήνα, είναι κοινωφελούς μη κερδοσκοπι¬ 
κού χαρακτήρα, έχει πλήρη διοικητική και οικονομική αυ¬ 
τοτέλεια και εποπτεύεται από τον Υπουργό Περιβάλλο¬ 
ντος, Χωροταξίας και Δημοσίων Έργων. 

Άρθρο 2 

ΔΙΟΙΚΗΣΗ - ΑΡΜΟΔΙΟΤΗΤΕΣ Δ.Σ. 

Το ΕΚΠΑΑ διοικείται από το Διοικητικό Συμβούλιο (Δ.Σ.) 
που αποτελείται από τον Πρόεδρο και δέκα (10) μέλη. 


1. Το Δ.Σ. είναι αρμόδιο να αποφασίζει για οποιοδήποτε 
θέμα που αφορά στη διοίκηση του ΕΚΠΑΑ, στη διαχείρι¬ 
ση και διάθεση της περιουσίας του στη διάθεση των πό¬ 
ρων του και γενικά στην επιδίωξη των σκοπών του, σύμ¬ 
φωνα με το Π.Π/γμα 325/2000 (Α'266/8.12.2001). 

2. Το Δ.Σ. μπορεί ν’ αναθέτει την ενάσκηση ορισμένων 
αρμοδιοτήτων του στον Πρόεδρο ή σε ένα ή περισσότε¬ 
ρα μέλη του, ή στο Διευθυντή του, καθορίζοντας συγχρό¬ 
νως το πλαίσιο αυτών, εφόσον οι ανωτέρω έχουντα απαι- 
τούμενα τυπικά προσόντα. 

3. Το Δ.Σ. συγκροτεί επιστημονικές και συμβουλευτικές 
επιτροπές, από εξωτερικούς εμπειρογνώμονες, εκπρο¬ 
σώπους οργανισμώντου δημοσίου ή του ιδιωτικού τομέα, 
για την υποβοήθηση του έργου του Φορέα ή και ομάδες 
εργασίας εθελοντών. Όλες οι συνιστώμενες επιτροπές 
και ομάδες λειτουργούν υπό την εποπτεία του Δ.Σ. 

Άρθρο 3 

ΛΕΙΤΟΥΡΓΙΑ ΤΟΥ Δ.Σ. 

1. Το Διοικητικό Συμβούλιο (Δ.Σ.) συνεδριάζει μία του¬ 
λάχιστον φορά το μήνα, ύστερα από γραπτή πρόσκληση 
του Προέδρου του, στην οποία καθορίζονται και τα θέμα¬ 
τα της ημερήσιας διάταξης. Το Δ.Σ. μπορεί να συνέρχεται 
και εκτάκτως μετά από πρόσκληση του Προέδρου του, 
όταν συντρέχουν εξαιρετικοί λόγοι που υπαγορεύονται 
από το άμεσο συμφέρον του ΕΚΠΑΑ ή όταν αυτό ζητηθεί 
εγγράφως από έξι (6) τουλάχιστον μέλη του. 

2. Το Δ.Σ. βρίσκεται σε απαρτία όταν σε αυτό συμμετέ¬ 
χουν αυτοπροσώπως τουλάχιστον έξι (6) από τα μέλη 
του. 

3. Το Δ.Σ. νομίμως συνεδριάζει και τα άλλα όργανα του 
ΕΚΠΑΑ νομίμως αποφασίζουν και εκτός της έδρας του. 

4. Τα πρακτικά και οι εισηγήσεις του Δ.Σ. του ΕΚΠΑΑ κα- 
ταχωρούνται σε βιβλίο που είναι προσιτό στο κοινό, εκτός 
αν αφορούν την εθνική άμυνα, τη δημόσια τάξη και ασφά¬ 
λεια ή τη δημόσια υγεία οπότε καταχωρούνται σε ειδικό 
απόρρητο βιβλίο. 

5. Με απόφαση του Δ.Σ. μπορεί να χαρακτηρίζονται ως 
εμπιστευτικά τμήματα των πρακτικών ή των εισηγήσεων 
εφόσον, κατά την αιτιολογημένη κρίση του συντρέχουν οι 
λόγοι της ανωτέρω παραγράφου. 

Άρθρο 4 

ΑΡΜΟΔΙΟΤΗΤΕΣ ΠΡΟΕΔΡΟΥ Δ.Σ. 

Ο Πρόεδρος του Δ.Σ. έχει τις ακόλουθες αρμοδιότητες 
σύμφωνα με το άρθρο 4 παράγραφο 5 του Π.Δ. 325/2000: 

1. Εκπροσωπείτο ΕΚΠΑΑ ενώπιον κάθε διοικητικής ή δι¬ 
καστικής αρχής της ημεδαπής ή της αλλοδαπής. 

2. Έχει την ευθύνη της λειτουργίας του Δ.Σ. 

3. Συγκαλείτο Δ.Σ. σε συνεδρίαση. 

4. Καθορίζει την ημερήσια διάταξη των συνεδριάσεων. 

5. Προεδρεύει των συνεδριάσεων του Δ.Σ. 

6. Μεριμνά για την επικύρωση των αντιγράφωντων απο¬ 
φάσεων ή αποσπασμάτων πρακτικών των συνεδριάσεων 
του Δ.Σ. 

7. Μεριμνά για την έκδοση των αποφάσεων και ελέγχει 
την εκτέλεσή τους. 

8. Ασκεί τις αρμοδιότητες που του ανατίθενται με από¬ 
φαση του Δ.Σ. 

Τον Πρόεδρο αναπληρώνει κατά σειρά ο Διευθυντής 

του ΕΚΠΑΑ εφόσον είναι μέλος του Δ.Σ, ή άλλο μέλος του 
Δ.Σ. που ορίζεται από αυτό. 

Άρθρο 5 

ΚΑΘΗΚΟΝΤΑ ΓΡΑΜΜΑΤΕΑ Δ.Σ. 

Ο Γραμματέας του Δ.Σ. έχει τα καθήκοντα που του ανα¬ 
τίθενται με απόφαση του Δ.Σ. του ΕΚΠΑΑ και ιδίως: 

1. Επιμελείται της αλληλογραφίας του Δ.Σ. 

2. Μεριμνά για την ορθή αναπαραγωγή και εγγραφή 
των πρακτικών των συνεδριάσεων του Δ.Σ. στο Βιβλίο 
πρακτικών και την υπογραφή τους από τον Πρόεδρο του 
Δ.Σ. και τα παρόντα κατά τη συνεδρίαση μέλη του Δ.Σ. 

3. Φροντίζει για την τήρηση αρχείου του Δ.Σ. 

4. Μεριμνά για την έγκαιρη αποστολή στα μέλη του Δ.Σ. 
της πρόσκλησης σε συνεδρίαση. 

Άρθρο 6 

ΤΗΡΗΣΗ ΑΡΧΕΙΟΥ 

Στο πλαίσιο της άσκησης των αρμοδιοτήτων του, το ΕΚ¬ 
ΠΑΑ τηρεί αρχείο με τους φακέλους και τα σχετικά στοι¬ 
χεία που του υποβάλλονται ή τα οποία επεξεργάζεται. Τα 
στοιχεία αυτά είναι προσιτά στο κοινό, εκτός εάν με αιτιο¬ 
λογημένη απόφαση θεωρούνται αυτά ως απόρρητα σύμ¬ 
φωνα με το άρθρο 16 του Ν. 1599/1986 και την κοινή 
Υπουργική Απόφαση 77921/1440 της 6/14.9.1995 των 
Υπουργών Προεδρίας, Εσωτερικών, Εθνικής Οικονομίας 
και ΠΕ.ΧΩ.Δ.Ε. για την «Ελεύθερη πρόσβαση του κοινού 
στις δημόσιες αρχές για πληροφορίες σχετικά με το πε¬ 
ριβάλλον», όπως ισχύει. 

Άρθρο 7 

ΟΡΓΑΝΩΤΙΚΗ ΔΟΜΗ 

1. Το ΕΚΠΑΑ συγκροτείται από τα παρακάτω Τμήματα: 

α. Τμήμα Ρύπανσης και Ανθρωπογενούς Περιβάλλο¬ 
ντος. 

β. Τμήμα Φυσικού Περιβάλλοντος. 

γ. Τμήμα Συντονισμού και Επιστημονικής Υποστήριξης. 

δ. Τμήμα Διοίκησης και Ανθρώπινων Πόρων. 

2. Οι αρμοδιότητες του ΕΚΠΑΑ για την επίτευξη των 
στόχωντου, σύμφωνα μετις παραγράφους 1 και2του άρ¬ 
θρου 3 του Π.Δ. 325/2000, κατανέμονται μεταξύ τωντμη- 
μάτωντου ως εξής: 

α. Το τμήμα Ρύπανσης και Ανθρωπογενούς Περιβάλλο¬ 
ντος, στο οποίο υπάγονται οι επιστημονικές ενότητες 
Ατμοσφαιρική Ρύπανση, Στερεά Απόβλητα, Ρύπανση 
Υδάτων, Κλιματική Αλλαγή - Όζον, Μεταφορές - Συγκοι¬ 
νωνιακός Σχεδιασμός, Ενέργεια - Βιομηχανία, Πολεοδο- 
μικός Σχεδιασμός - Οικιστική Ανάπτυξη - Αστικό Πράσινο, 
Στρατηγικός Χωροταξικός Σχεδιασμός - Τοπική Ανάπτυ¬ 
ξη και Τοξικά Απόβλητα - Διαχείριση Κινδύνων, έχει τις 
ακόλουθες αρμοδιότητες, που αφορούν τις παραπάνω 
επιστημονικές ενότητες: 

- συλλέγει, διαχειρίζεται και επεξεργάζεται στοιχεία 
που προέρχονται από τράπεζες περιβαλλοντικών πληρο¬ 
φοριών και δεδομένων καθώς και δίκτυα πληροφοριών, 

- παρακολουθεί και αξιολογεί την εφαρμογή των διε¬ 
θνών συμβάσεων και της κοινοτικής νομοθεσίας, 

- συμμετέχει στη σύνταξη εκθέσεων για την αποτίμηση 
της κατάστασης του περιβάλλοντος της χώρας και την 
επεξεργασία εκτιμήσεωνγιατους στόχους, τις κατευθύν¬ 


σεις και τα μέτρα της ασκούμενης περιβαλλοντικής πολι¬ 
τικής, 

- επεξεργάζεται και προτείνει μεσοπρόθεσμα και μα¬ 
κροπρόθεσμα προγράμματα δράσης για την προστασία 
του περιβάλλοντος και τη βιώσιμη ανάπτυξη και αναλαμ¬ 
βάνει την παρακολούθηση και αξιολόγηση της εφαρμο¬ 
γής τους, 

- παρέχει επιστημονική και τεχνική στήριξη στο Υπουρ¬ 
γείο Περιβάλλοντος Χωροταξίας και Δημοσίων Έργων, 
καθώς και σε άλλα αρμόδια Υπουργεία, για τη λήψη των 
αναγκαίων μέτρων και την επεξεργασία και εφαρμογή 
σχεδίων, προγραμμάτων και δράσεων που επιβάλλονται 
από το εθνικό, ευρωπαϊκό και διεθνές δίκαιο, καθώς επί¬ 
σης και για την κατάρτιση των εκθέσεων που προβλέπο- 
νται από τις κοινοτικές οδηγίες και κανονισμούς για το πε¬ 
ριβάλλον, 

- υποστηρίζει τους αρμόδιους δημόσιους φορείς στη 
διαμόρφωση, προώθηση και εφαρμογή διεθνών συνερ¬ 
γασιών της χώρας για θέματα περιβάλλοντος και βιώσι¬ 
μης ανάπτυξης, 

- επεξεργάζεται και εισηγείται μέτρα προληπτικής πολι¬ 
τικής για το περιβάλλον. Διατυπώνει εκτιμήσεις για τις εν¬ 
δεχόμενες περιβαλλοντικές επιπτώσεις των τομεακών 
αναπτυξιακών πολιτικών και εισηγείται μέτρα για την εν¬ 
σωμάτωση της περιβαλλοντικής διάστασης στις δημό¬ 
σιες πολιτικές, 

- συμμετέχει στην εκπόνηση ή εκτέλεση εθνικών ή ευ¬ 
ρωπαϊκών προγραμμάτων και δράσεων για το περιβάλ¬ 
λον και τη βιώσιμη ανάπτυξη εκ μέρους του ΕΚΠΑΑ, 

- συμμετέχει στο σχεδίασμά πρότυπων προγραμμάτων 
κατάρτισης και επιμόρφωσης για θέματα περιβάλλοντος 
και βιώσιμης ανάπτυξης, καθώς επίσης και συνεδρίων, 
ημερίδων, επιμορφωτικών σεμιναρίων και άλλων ενημε¬ 
ρωτικών εκδηλώσεων που διοργανώνει το ΕΚΠΑΑ. 

β. Το Τμήμα Φυσικού Περιβάλλοντος, στο οποίο υπάγο¬ 
νται οι επιστημονικές ενότητες Βιοποικιλότητα, Χερσαία 
Οικοσυστήματα, Οικοσυστήματα Γλυκών Νερών και Υπό¬ 
γεια Ύδατα, Διαχείριση Υδάτινων Πόρων, Προστατευό- 
μενες Περιοχές (ΝΑΤΙΙΒΑ, Εθνικοί Δρυμοί, κ.ά.), Θαλάσ¬ 
σια Οικοσυστήματα (πόροι, ρύπανση, βιοποικιλότητα), 
Διαχείριση Εδαφικών Πόρων - Ερημοποίηση, Αγροτικός 
Χώρος - Γεωργία - Διατροφή και Σχεδιασμός Υπαίθρου - 
Τοπίου, έχει τις ακόλουθες αρμοδιότητες, που αφορούν 
τις παραπάνω επιστημονικές ενότητες: 

- συλλέγει, διαχειρίζεται και επεξεργάζεται στοιχεία 
που προέρχονται από τράπεζες περιβαλλοντικών πληρο¬ 
φοριών και δεδομένων καθώς και δίκτυα πληροφοριών, 

- παρακολουθεί και αξιολογεί την εφαρμογή των διε¬ 
θνών συμβάσεων και της κοινοτικής νομοθεσίας, 

- συμμετέχει στη σύνταξη εκθέσεων για την αποτίμηση 
της κατάστασης του περιβάλλοντος της χώρας και την 
επεξεργασία εκτιμήσεων για τους στόχους, τις κατευθύν¬ 
σεις και τα μέτρα της ασκούμενης περιβαλλοντικής πολι¬ 
τικής, που αφορούν τις παραπάνω επιστημονικές ενότη¬ 
τες, 

- επεξεργάζεται και προτείνει μεσοπρόθεσμα και μα¬ 
κροπρόθεσμα προγράμματα δράσης για την προστασία 
του περιβάλλοντος και τη βιώσιμη ανάπτυξη και αναλαμ¬ 
βάνει την παρακολούθηση και αξιολόγηση της εφαρμο¬ 
γής τους, που αφορούν τις παραπάνω επιστημονικές ενό¬ 
τητες, 

- παρέχει επιστημονική και τεχνική στήριξη στο Υπουρ¬ 
γείο Περιβάλλοντος Χωροταξίας και Δημοσίων Έργων, 
καθώς και σε άλλα αρμόδια Υπουργεία, για τη λήψη των 
αναγκαίων μέτρων και την επεξεργασία και εφαρμογή 
σχεδίων, προγραμμάτων και δράσεων που επιβάλλονται 
από το εθνικό, ευρωπαϊκό και διεθνές δίκαιο, καθώς επί¬ 
σης και για την κατάρτιση των εκθέσεων που προβλέπο- 
νται από τις κοινοτικές οδηγίες και κανονισμούς για το πε¬ 
ριβάλλον, 

- υποστηρίζει τους αρμόδιους δημόσιους φορείς στη 
διαμόρφωση, προώθηση και εφαρμογή διεθνών συνερ¬ 
γασιών της χώρας για θέματα περιβάλλοντος και βιώσι¬ 
μης ανάπτυξης, 

- επεξεργάζεται και εισηγείται μέτρα προληπτικής πολι¬ 
τικής για το περιβάλλον. Διατυπώνει εκτιμήσεις για τις εν¬ 
δεχόμενες περιβαλλοντικές επιπτώσεις των τομεακών 
αναπτυξιακών πολιτικών και εισηγείται μέτρα για την εν¬ 
σωμάτωση της περιβαλλοντικής διάστασης στις δημό¬ 
σιες πολιτικές, 

- συμμετέχει στην εκπόνηση ή εκτέλεση εθνικών ή ευ¬ 
ρωπαϊκό προγραμμάτων και δράσεων για το περιβάλλον 
και τη βιώσιμη ανάπτυξη εκ μέρους του ΕΚΠΑΑ, 

- συμμετέχει στο σχεδίασμά πρότυπων προγραμμάτων 
κατάρτισης και επιμόρφωσης για θέματα περιβάλλοντος 
και βιώσιμης ανάπτυξης, καθώς επίσης και συνεδρίων, 
ημερίδων, επιμορφωτικών σεμιναρίων και άλλων ενημε¬ 
ρωτικών εκδηλώσεων που διοργανώνει το ΕΚΠΑΑ. 

γ. Το Τμήμα Συντονισμού και Επιστημονικής Υποστήρι¬ 
ξης, έχει τις ακόλουθες αρμοδιότητες: 

- Εκδόσεις (Πθροάίπρ): Μέριμνα για την παραγωγή πό¬ 
σης φύσεως εντύπων σχετικά με το έργο και τις δραστη¬ 
ριότητες του ΕΚΠΑΑ. 

- Προγράμματα - Χρηματοδοτήσεις (Ε.Ε. κ.λπ.): Συντο¬ 
νισμός της υποβολής προτάσεων και της υλοποίησης 
προγραμμάτων καιδράσεωνπουαφορούντο περιβάλλον 
καιτη βιώσιμη ανάπτυξη σε εθνικό, κοινοτικό ή και διεθνές 
επίπεδο. 

- Περιβαλλοντική Εκπαίδευση: Σχεδιασμός και υλοποί¬ 
ηση προγραμμάτων και δράσεων περιβαλλοντικής εκπαί¬ 
δευσης και διασύνδεση με συνεργαζόμενους φορείς. 

- Επιμόρφωση: Σχεδιασμός και υλοποίηση προγραμμά¬ 
των και δράσεων κατάρτισης και επιμόρφωσης των υπαλ¬ 
λήλων της Διοίκησης και της Τοπικής Αυτοδιοίκησης σε 
θέματα περιβάλλοντος και βιώσιμης ανάπτυξης. 

- Εθνική και Κοινοτική Νομοθεσία: Ανάπτυξη και διατή¬ 
ρηση βάσης δεδομένων με την εθνική και κοινοτική νομο¬ 
θεσία για το περιβάλλον και τη βιώσιμη ανάπτυξη. 

- Διεθνείς Συμβάσεις: Καταγραφή και παρακολούθηση 
της εφαρμογήςτων διεθνών συμβάσεωνγιατο περιβάλλον. 

- Πληροφορική: Μέριμνα για τη λειτουργία μηχανογρα¬ 
φικών συστημάτων και εφαρμογών του ΕΚΠΑΑ. Διασύν¬ 
δεση με το Εθνικό Δίκτυο Πληροφοριών Περιβάλλοντος 
(Ε.Δ.Π.Π.). 

- Σχέσεις με Ε.Ο.Π.: Υποστήριξη και συντονισμός της 
διασύνδεσης του ΕΚΠΑΑ με τον Ευρωπαϊκό Οργανισμό 
Περιβάλλοντος. 

- Δημόσιες Σχέσεις: Οργάνωση της επικοινωνίας του 
ΕΚΠΑΑ με τα Μ.Μ.Ε., συνεργαζόμενους δημόσιους και 
ιδιωτικούς φορείς και το κοινό, καθώς και συντονισμός 
των δημοσίων σχέσεων. 


δ. Το τμήμα Διοίκησης και Ανθρώπινων Πόρων, έχει τις 
ακόλουθες αρμοδιότητες: 

-Οικονομική Διεύθυνση και Διαχείριση-Λογιστήριο: Με¬ 
ριμνά για τον οικονομικό σχεδίασμά και την οικονομική 
διαχείριση του ΕΚΠΑΑ καθώς και μεριμνά για τη λογιστι¬ 
κή παρακολούθηση και εκπλήρωση των φορολογικών 
υποχρεώσεων του ΕΚΠΑΑ. 

- Υπηρεσίες κλητήρα, μεριμνά για τον καθαρισμό των 
χώρων του ΕΚΠΑΑ, καθώς και φύλαξη αυτών. 

- Παροχή υπηρεσιών νομικού συμβούλου και αντιμετώ¬ 
πιση των δικαστικών και εξώδικων υποθέσεωντου ΕΚΠΑΑ. 

- Οργάνωση και τήρηση της βιβλιοθήκης και του αρχεί¬ 
ου του ΕΚΠΑΑ. 

- Οργάνωση συνεδρίων, σεμιναρίων και συναφών εκδη¬ 
λώσεων που εντάσσονται στο πλαίσιο του έργου και των 
δραστηριοτήτωντου ΕΚΠΑΑ. Συμμετοχή στην υλοποίηση 
των δράσεων και προγραμμάτων ενημέρωσης και ευαι- 
σθητοποίησης του κοινού για θέματα περιβάλλοντος και 
βιώσιμης ανάπτυξης. 

- Γραμματειακή Υποστήριξη, επιμέλεια αλληλογραφίας 
και γενικά εξυπηρέτηση του έργου του Δ.Σ. και του Διευ¬ 
θυντή του ΕΚΠΑΑ. 

3. Των Τμημάτων του ΕΚΠΑΑ προΐστανται, μέλητουπρο- 
σωπικού του ΕΚΠΑΑ, τα οποία επιλέγονται ύστερα από 
απόφαση του Δ.Σ. και εφ’ όσον διαθέτουν τα προσόντα 
που ορίζονται στο άρθρο 12 του παρόντος Κανονισμού. 

4.0 προϊστάμενος κάθε τμήματος προωθείτο έργο αρ¬ 
μοδιότητας του τμήματος του σε συνεργασία με τον Δι¬ 
ευθυντή και τα μέλη του τμήματος. 

5. Ο προϊστάμενος του τμήματος συμμετέχει σε συντο¬ 
νιστικό όργανο τωντμημάτων που αποτελείται από τον Δι¬ 
ευθυντή και τους 4 προϊσταμένους των τμημάτων. 

6. Το συντονιστικό των τμημάτων συνεδριάζει επί δύο το 
πολύ ώρες μίας ημέρας της πρώτης εβδομάδος εκάστου 
μηνάς με τήρηση πρακτικών τα οποία κοινοποιούνται στο 
Δ.Σ. και στα τμήματα. 

7. Έκαστο τμήμα πραγματοποιεί ολομέλεια στα πλαίσια 
προώθησης του έργου του σύμφωνα με τους τομείς αρ¬ 
μοδιότητας του και τους στόχους του άρθρου 3 παρ. 1 
του Π.Δ. 325/2000 και καταρτίζει προτάσεις ιδίως για το 
πρόγραμμα δράσης τον απολογισμό του έργου και τα 
προγράμματα επιμόρφωσης. 

8. Η Ολομέλεια διαρκεί τρεις το πολύ ώρες μίας ημέρας 
της πρώτης εβδομάδος ανά τρίμηνο. Η ολομέλεια αυτή 
μπορεί να συνέλθει και με αίτηση των μελώντου τμήματος. 

9. Η ημερομηνία διεξαγωγής και τα θέματα της ολομέ¬ 
λειας ανακοινώνονται και κοινοποιούνται στα μέλη του 
τμήματος τρεις (3) ημέρες πριν την διεξαγωγή της. 

10. Η ολομέλεια τηρεί πρακτικά που κοινοποιούνται 
στον Διευθυντή και στα άλλα τμήματα. Τα τμήματα μπο¬ 
ρούν να πραγματοποιούν ολομέλεια από κοινού. 

ΚΕΦΑΛΑΙΟ Β' 

ΚΑΝΟΝΙΣΜΟΣ ΚΑΤΑΣΤΑΣΗΣ ΠΡΟΣΩΠΙΚΟΥ 
Άρθρο 8 

ΔΙΕΥΘΥΝΤΗΣ - ΘΕΣΕΙΣ ΠΡΟΣΩΠΙΚΟΥ 

1. Στο φορέα προβλέπεται μία θέση Διευθυντή (άρθρο 
5 του Π.Δ. 325/2000) με Σύμβαση Εργασίας διάρκειας 
τριών ετών που μπορεί να ανανεώνεται. Ο Διευθυντής 

είναι δυνατό να αναθέτει την εκτέλεση τμήματος των αρ¬ 
μοδιοτήτων του με εξουσιοδότηση υπογραφής σε μέλη 
του προσωπικού με την σύμφωνα γνώμη του Δ.Σ. 

2. -Είκοσι (20) θέσεις Ειδικού Επιστημονικού Προσωπι¬ 
κού, κατά την έννοια της παραγράφου 2 του άρθρου 25 
τουΝ. 1943/1991. 

-Τρεις (3) θέσεις Πληροφορικής Π.Ε. ήΤ.Ε. (θα καθορί¬ 
ζεται κάθε φορά από την προκήρυξη η εκπαιδευτική βαθ¬ 
μίδα). 

- Μία (1) θέση Υπευθύνου Τύπου και Δημοσίων Σχέσε¬ 
ων, εκπαιδευτικής βαθμίδας Π.Ε. 

- Τέσσερις (4) θέσεις Διοικητικού Προσωπικού, εκπαι¬ 
δευτικής βαθμίδας Π.Ε. 

- Τρεις (3) θέσεις Διοικητικού Προσωπικού, εκπαιδευτι¬ 
κής βαθμίδας Δ.Ε. 

- Τρεις (3) θέσεις Διοικητικού Προσωπικού, εκπαιδευτι¬ 
κής βαθμίδας Υ.Ε. 

3. Δύο (2) θέσεις Δικηγόρων με Έμμισθη Εντολή, όπως 
προβλέπεται από το άρθρο 7, παράγραφος 4 του Π.Δ. 
325/2000. 

Άρθρο 9 

ΠΡΟΣΟΝΤΑ ΠΡΟΣΛΗΨΗΣ 

ΔΙΕΥΘΥΝΤΗΣ 

Ως Διευθυντής προσλαμβάνεται πτυχιούχος Ανωτάτης 


Σχολής της ημεδαπής ή ισότιμης της αλλοδαπής θετικής 
ή θεωρητικής κατεύθυνσης, που διαθέτει Διδακτορικό ή 
Μεταπτυχιακό Δίπλωμα σε αντικείμενο συναφές προς 
τους σκοπούς του ΕΚΠΑΑ και ταυτόχρονα δεκαπενταετή 
τουλάχιστον επαγγελματική εμπειρία σε θέματα περιβάλ¬ 
λοντος. Απαιτείται, επίσης, άριστη γνώση μιας τουλάχι¬ 
στον ξένης γλώσσας της Ευρωπαϊκής Ένωσης και συνε- 
κτιμάται η γνώση και άλλων ξένων γλωσσών. Η πρόσληψη 
του Διευθυντή γίνεται σύμφωνα με τις διατάξεις του Ν. 
2190/1994, όπως εκάστοτε ισχύει. 

Η πλήρωση της θέσης μπορεί να γίνει και με απόσπαση 
προσωπικού που υπηρετεί είτε με σχέση δημοσίου δικαί¬ 
ου είτε με σύμβαση ιδιωτικού δικαίου αορίστου χρόνου 
στο δημόσιο καιτον ευρύτερο δημόσιο τομέα και το οποίο 
συγκεντρώνει τα απαιτούμενα για τη συγκεκριμένη θέση 
προσόντα. 

Οι αρμοδιότητες του Διευθυντή περιγράφονται στην 
παράγραφο 2του άρθρου 5του Π.Δ. 325/2000. 

Καθήκοντα Διευθυντή μπορούν επίσης να ανατίθενται 
στον Πρόεδρο ή σε ένα από τα Μέλη του Δ.Σ., με απόφα¬ 
ση του οργάνου αυτού, εφόσον έχουν τα προβλεπόμενα 
για τη θέση αυτή τυπικά προσόντα. 

ΕΙΔΙΚΟ ΕΠΙΣΤΗΜΟΝΙΚΟ ΠΡΟΣΩΠΙΚΟ 

Το Ειδικό Επιστημονικό Προσωπικό, κατά την έννοια 
της παρ. 2 του άρθρου 25 του Ν. 1943/1991, διακρίνεται 
σε επιμέρους ειδικότητες ως ακολούθως: 


Γνωστικό 

Αντικείμενο 

Αποδεκτοί βασικοί τίτλοι 

Θέσεις 

Μεταφορές - 

Συγκοινωνιακός 

Σχεδιασμός 

Πτυχίο ή Δίπλωμα Πολιτικών Μηχανικών ή Αγρονόμων - 

Τοπογράφων Μηχανικών ή Μηχανικών Περιβάλλοντος με 

εξειδίκευση στο γνωστικό αντικείμενο, άριστη γνώση της 
αγγλικής γλώσσας και διετή εμπειρία. 

1 

Περιβαλλοντικός και 

Χωροταξικός 

Σχεδιασμός 

Πτυχίο ή Δίπλωμα Μηχανικών Χωροταξίας - Πολεοδομίας και 

Περιφερειακής Ανάπτυξης ή Μηχανικών Περιβάλλοντος ή 

Επιστημών Περιβάλλοντος με εξειδίκευση στο γνωστικό αντικεί¬ 
μενο, άριστη γνώση της αγγλικής γλώσσας και διετή εμπειρία. 

2 

Ατμοσφαιρική 

Ρύπανση και 

Θόρυβος 

Πτυχίο ή Δίπλωμα Χημικών Μηχανικών ή Μηχανικών 

Περιβάλλοντος ή Πολιτικών Μηχανικών ή Μηχανολόγων 

Ηλεκτρολόγων Μηχανικών ή Φυσικών ή Χημικών με 

εξειδίκευση στο γνωστικό αντικείμενο, άριστη γνώση της 

αγγλικής γλώσσας και διετή εμπειρία. 

2 

Διαχείριση Στερεών 

Αποβλήτων και 

Τοξικά Απόβλητα 

Πτυχίο ή Δίπλωμα Πολιτικών Μηχανικών ή Μηχανικών 

Περιβάλλοντος ή Μηχανολόγων Ηλεκτρολόγων Μηχανικών ή 

Χημικών ή Βιολόγων ή Επιστημών Περιβάλλοντος με 

εξειδίκευση στο γνωστικό αντικείμενο, άριστη γνώση της 

αγγλικής γλώσσας και διετή εμπειρία. 

1 

Ρύπανση Υδάτων και Πτυχίο ή Δίπλωμα Πολιτικών Μηχανικών ή Χημικών 2 
Διαχείριση Υγρών Μηχανικών 

Αποβλήτων ή Μηχανικών Περιβάλλοντος ή Μηχανολόγων Ηλεκτρολόγων 

Μηχανικών ή Βιολόγων ή Χημικών ή Επιστημών Περιβάλλοντος 
με εξειδίκευση στο γνωστικό αντικείμενο, άριστη γνώση της 
αγγλικής γλώσσας και διετή εμπειρία. 

Ενέργεια και Πτυχίο ή Δίπλωμα Μηχανικού Περιβάλλοντος ή Χημικού 1 

Ανανεώσιμες Πηγές Μηχανικού ή Ηλεκτρολόγου Μηχ/γου Μηχανικού ή Πολιτικού 

Ενέργειας Μηχανικού ή Φυσικού με εξειδίκευση στο γνωστικό αντικείμενο, 

άριστη γνώση της αγγλικής γλώσσας και διετή εμπειρία. 

Βιολογική Γεωργία και Πτυχίο Γεωπονίας ή Δασολογίας και Φυσικού Περιβάλλοντος ή 1 
Διατροφή Επιστημών Περιβάλλοντος ή Επιστήμης και Τεχνολογίας 

Τροφίμων με εξειδίκευση στο γνωστικό αντικείμενο, άριστη 
γνώση της αγγλικής γλώσσας και διετή εμπειρία. 

Αγροτική και Δασική Πτυχίο Γ εωπονίας ή Δασολογίας και Φυσικού Περιβάλλοντος ή 2 

Πολιτική. Διαχείριση Γεωλογίας ή Βιολογίας ή Επιστήμονες Περιβάλλοντος ή 
Οικοσυστημάτων Αξιοποίησης Φυσικών Πόρων και Γεωργικής Μηχανικής με 

εξειδίκευση στο γνωστικό αντικείμενο, άριστη γνώση της 
αγγλικής γλώσσας και διετή εμπειρία. 

Κλιματολογικές Πτυχίο Φυσικών ή Χημικών, Επιστημών Περιβάλλοντος ή 2 

Αλλαγές Βιολογίας ή Μαθηματικών με εξειδίκευση στο γνωστικό αντικεί¬ 

μενο, άριστη γνώση της αγγλικής γλώσσας και διετή εμπειρία. 
Προστατευόμενες Πτυχίο Βιολογίας ή Δασολογίας και Φυσικού Περιβάλλοντος ή 2 

Περιοχές και Επιστημών Περιβάλλοντος με εξειδίκευση στο γνωστικό αντικεί- 

Βιοποικολότητα μενο, άριστη γνώση της αγγλικής γλώσσας και διετή εμπειρία. 

Υγροτοπικά - Παράκτια Πτυχίο Βιολογίας ή Δασολογίας και Φυσικού Περιβάλλοντος ή 1 
και Θαλάσσια Επιστημών Περιβάλλοντος, Γεωπονίας ή Γεωλογίας με 

Οικοσυστήματα εξειδίκευση στο γνωστικό αντικείμενο, άριστη γνώση της 

αγγλικής γλώσσας και διετή εμπειρία. 

Διαχείριση Εδαφικών Πτυχίο Φυσικών ή Χημικών ή Βιολογίας ή Διαχείρισης 1 

Πόρων - Ερημοποίηση Περιβάλλοντος και Φυσικών Πόρων ή Επιστημών Περιβ/ντος 

ή Γεωλογίας ή Γεωπονίας ή Δασολογίας και Φυσικού 
Περιβάλλοντος με εξειδίκευση στο γνωστικό αντικείμενο, 
άριστη γνώση της αγγλικής γλώσσας και διετή εμπειρία. 

Διεθνές και Ευρωπαϊκό 

Πτυχίο Νομικής ή Πολιτικών Επιστημών ή Δημόσιας 

2 

Δίκαιο Περιβάλλοντος 

Διοίκησης ή Διεθνών και Ευρωπαϊκών Σπουδών ή Διεθνών 


και Διεθνών 

και Ευρωπαϊκών Οικονομικών Σπουδών ή Οικονομικής 


Περιβαλλοντικών 

Περιφερειακής Ανάπτυξης ή Διεθνών Οικονομικών Σχέσεων 


Θεσμών, Οικονομία 

και Ανάπτυξης με εξειδίκευση στο γνωστικό αντικείμενο, 


Περιβάλλοντος 

άριστη γνώση της αγγλικής γλώσσας και διετή εμπειρία. 



Σύνολο 

20 


ΠΡΟΣΩΠΙΚΟ ΠΛΗΡΟΦΟΡΙΚΗΣ 

Το προσωπικό Πληροφορικής είναι εκπαιδευτικής βαθ¬ 
μίδας Π.Ε. ή Τ.Ε. Τα προσόντα διορισμού στις θέσεις αυ¬ 
τές είναι αυτά που ορίζονται στα άρθρα 4 και 11 αντίστοι¬ 
χα του Π.Δ. 194/1998. Απαιτείται επίσης καλή γνώση της 
αγγλικής ή της γαλλικής γλώσσας. 

ΔΙΟΙΚΗΤΙΚΟ ΠΡΟΣΩΠΙΚΟ 

Το Διοικητικό Προσωπικό είναι εκπαιδευτικής βαθμίδας 
Π.Ε., Δ. Ε. και Υ.Ε. Τα προσόντα διορισμού των θέσεων αυ¬ 
τών είναι αυτά που ορίζονται αντίστοιχα στα άρθρα 3,15, 
16 και 22 του Π.Δ. 194/1998. Ειδικά για τις εκπαιδευτικές 
βαθμίδεςΠ.Ε. καιΔ.Ε. απαιτείται προσθέτως η γνώση χει¬ 
ρισμού Ηλεκτρονικών Υπολογιστών και τουλάχιστον καλή 
γνώση της αγγλικής ή γαλλικής γλώσσας. 

ΔΙΚΗΓΟΡΟΙ ΜΕ ΕΜΜΙΣΘΗ ΕΝΤΟΛΗ 

Προσόντα για τις θέσεις των δικηγόρων είναι 

α) Πτυχία Νομικής ΑΕΙ της ημεδαπής ή ισότιμο της αλ¬ 
λοδαπής. 

β) Πιστοποιητικό έγγραφής στα μητρώα των Δικηγορι¬ 
κών Συλλόγων Αθηνών και Πειραιώς. 

Άρθρο 10 

ΔΙΑΔΙΚΑΣΙΑ ΠΡΟΣΛΗΨΗΣ 

1. Η πλήρωση των θέσεων προσωπικού γίνεται με τη 
διαδικασία του Ν. 2190/1994 (ΦΕΚ28Α'), όπως κάθε φορά 
ισχύει. 

2. Η πρόσληψη προσωπικού, επιφυλασσομένων των 
διατάξεωντηςπαρ. 3.δ'του άρθρου 24του Ν. 2742/2000, 
γίνεται ύστερα από προκήρυξη των θέσεων για κάλυψη 
λειτουργικών αναγκώντου ΕΚΠΑΑ. Στην προκήρυξη ανα¬ 
γράφονται κατά περίπτωση αναλυτικά οι όροι και οι προ¬ 
ϋποθέσεις καθώς και τα απαιτούμενα τυπικά και ουσια¬ 
στικά προσόντα που πρέπει να συγκεντρώνουν οι υποψή¬ 
φιοι. 

3. Οι συμβάσεις εργασίας καταρτίζονται πάντοτε εγ- 
γράφως, καθορίζουν τους όρους απασχόλησης των ερ¬ 
γαζομένων στο ΕΚΠΑΑ και διέπονται από την εργατική νο¬ 
μοθεσία. 

4. Ως ημερομηνία πρόσληψης λογίζεται η ημερομηνία 
υπογραφής της αντίστοιχης σύμβασης και ανάληψης 
υπηρεσίας, που γίνεται μετά την υποβολή όλων των απαι- 
τούμενων δικαιολογητικών. 

5. Για κάθε εργαζόμενο του ΕΚΠΑΑ τηρείται μητρώο 
από το τμήμα Διοίκησης και Ανθρώπινων Πόρων στο 
οποίο καταχωρούνται τα πλήρη στοιχεία του εργαζομέ¬ 
νου και λεπτομερώς οι πάσης φύσεως εργασιακές μετα¬ 
βολές του. 


6. Έκαστος εργαζόμενος δύναται, κατόπιν αιτήσεώς 
του, να λαμβάνει γνώση και αντίγραφα του περιεχομένου 
του προσωπικού του μητρώου και να ζητεί να περιλη- 
φθούν και άλλα στοιχεία που έχουν σχέση με τίτλους 
σπουδών και τυχόν άλλα στοιχεία που σχετίζονται με την 
Υπηρεσιακή του κατάσταση. 

Άρθρο 11 

ΤΟΠΟΣ ΚΑΙ ΧΡΟΝΟΣ ΠΑΡΟΧΗΣ ΕΡΓΑΣΙΑΣ 

1. Οι εργαζόμενοι, με απόφαση του Διευθυντή, υποχρε- 
ούνται να υπηρετούν στο ΕΚΠΑΑ ή όπου έχουν ιδρυθεί 
γραφεία ή παραρτήματα αυτού. 

2. Οι εσωτερικές μετακινήσεις του προσωπικού μεταξύ 
των οργανικών μονάδων του ΕΚΠΑΑ καθώς και στα γρα¬ 
φεία και τα παραρτήματα αυτού γίνονται με απόφαση του 
Διευθυντή του ΕΚΠΑΑ. 

3. Η διάρκεια της ημερήσιας και εβδομαδιαίας εργα¬ 
σίας του προσωπικού, καθορίζεται από τις διατάξεις της 
Εργατικής Νομοθεσίας. 

4. Οι ώρες έναρξης και λήξης της ημερήσιας εργασίας 
ορίζονται από τον Διευθυντή του ΕΚΠΑΑ που μπορεί να 
καθορίζει και διαφοροποιημένο χρόνο έναρξης και λήξης 
του ωραρίου για ορισμένες υπηρεσίες ή εργαζομένους, 
με σκοπό την καλύτερη εξυπηρέτηση των αναγκών του 
ΕΚΠΑΑ. 

5. Για το προσωπικό του ΕΚΠΑΑ ισχύουν οι αργίες που 
προβλέπονται κάθε φορά από την Εργατική Νομοθεσία. 

6. Οι εργαζόμενοι υποχρεούνται να παρέχουν υπερερ- 
γασία, υπερωριακή εργασία καθώς και εργασία κατά τις 
μη εργάσιμες ημέρες σύμφωνα με τις διατάξεις της Ερ¬ 
γατικής Νομοθεσίας. Η αποζημίωση για την υπερωριακή 
απασχόληση του προσωπικού και την απασχόληση κατά 
τις αργίες και εξαιρέσιμες ημέρες καθορίζεται με τις δια¬ 
τάξεις της Εργατικής Νομοθεσίας 

7. Στις ανωτέρω διατάξεις για το ωράριο και τις υπερω¬ 
ρίες δεν υπάγεται ο Διευθυντής του ΕΚΠΑΑ. 

Άρθρο 12 

ΑΠΟΔΟΧΕΣ ΠΡΟΣΩΠΙΚΟΥ 

1. Οι αποδοχές του προσωπικού καθορίζονται με Συλ¬ 
λογική Σύμβαση Εργασίας που καταρτίζεται σύμφωνα με 
τις διατάξεις του Άρθρου 19 του Ν. 1876/1990. 

2. Μέχρι την υπογραφή της πρώτης Συλλογικής Σύμβα¬ 
σης Εργασίας οι αποδοχές του προσωπικού καθορίζο¬ 
νται σύμφωνα μετά οριζόμενα στο Μισθολόγιο των υπαλ¬ 
λήλων του Δημοσίου, όπως ισχύει. 

3. Το Δ.Σ. του ΕΚΠΑΑ επιτρέπεται να χορηγεί επίδομα 

παραγωγικότητας στο προσωπικό, το ύψος του οποίου 
καθορίζεται κατά εκπαιδευτική βαθμίδα με την απόφαση 
του Δ.Σ. 

4. Οιπάσηςφύσεως αποδοχέςτου προσωπικού του ΕΚ- 
ΠΑΑ καταβάλλονται δεδουλευμένες στο τέλος κάθε ημε¬ 
ρολογιακού μήνα. Χορηγείται προκαταβολή στο μέσον 
κάθε μήνα, ανάλογη μετιςημέρες απασχόλησης του προ¬ 


σωπικού, με εκκαθάριση των αποδοχών στο τέλος κάθε 
μήνα. 

5. Ο Διευθυντής του ΕΚΠΑΑ κατατάσσεται στο Πρώτο 
Μισθολογικό Κλιμάκιο ΠΕ Κατηγορίας. Δικαιούται επίσης 
το επίδομα ευθύνης, καθώς και τα γενικά επιδόματα της 
ΠΕ κατηγορίας που προβλέπονται από το Μισθολόγιο 
των υπαλλήλωντου Δημοσίου. 


Άρθρο 13 

ΕΠΙΛΟΓΗ ΠΡΟΪΣΤΑΜΕΝΩΝ ΤΜΗΜΑΤΩΝ 


Οι προϊστάμενοι των τμημάτων του ΕΚΠΑΑ επιλέγονται από το Δ.Σ. και διανύουν θητεία 2 ετών. 
Ως προϊστάμενοι επιλέγονται υπάλληλοι που προέρχονται από τις παρακάτω ειδικότητες: 


Για το Τμήμα: 

των ειδικοτήτων: 

α) Ρύπανσης και Ανθρωπογενούς 

Περιβάλλοντος 

Π.Ε. Μηχανικών ή Π.Ε. Περιβάλλοντος 

β) Φυσικού Περιβάλλοντος 

Π.Ε. Γεωτεχνικών ή Π.Ε. Περιβάλλοντος 

γ) Συντονισμού και Επιστημονικής 

Υποστήριξης 

ΠΕ Διοικητικών-Οικονομικών ή ΠΕ Πληροφορικής 
Η/Υ ή ΠΕ Επικοινωνίας και ΜΜΕ ή ΠΕ 

Δημοσιογραφίας και ΜΜΕ ή ΠΕ Νομικής ή Πολιτικής 

Επιστήμης και Δημόσιας Διοίκησης ή Πολιτικής 
Επιστήμης και Ιστορίας ή Διεθνών κι Ευρωπαϊκών 

σπουδών 

δ) Διοίκησης και Ανθρωπίνων Πόρων 

- ■■ .- -- ■■ . .. _ 

ΠΕ Διοικητικών - Οικονομικών 


Άρθρο 14 

ΜΕΤΑΚΙΝΗΣΕΙΣ ΠΡΟΣΩΠΙΚΟΥ 

1. Η μετακίνηση του Διευθυντή εκτός έδρας ή στο εξω¬ 
τερικό για υπηρεσιακούς λόγους αποφασίζεται από το 
Δ.Σ. 

Το λοιπό προσωπικό του ΕΚΠΑΑ μετακινείται εκτός 
έδρας ή στο εξωτερικό για την εκτέλεση Υπηρεσίας ή για 
την εκπροσώπηση του Φορέα, με απόφαση του Διευθυ¬ 
ντή. 

2. Για τις ανωτέρω μετακινήσεις καταβάλλεται αποζη¬ 
μίωση, καθώς και έξοδα μετακίνησης, σύμφωνα με τα 
ισχύοντα για τους υπαλλήλους του Δημοσίου. 

ΚΕΦΑΛΑΙΟ Γ 

ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ ΠΡΟΣΩΠΙΚΟΥ 
Άρθρο 15 

ΥΠΟΧΡΕΩΣΕΙΣ ΠΡΟΣΩΠΙΚΟΥ 

1. Οι εργαζόμενοι υποχρεούνται να προσέρχονται 
έγκαιρα στον τόπο εργασίας τους. Επίσης υποχρεούνται 
να σημειώνουν στο σύστημα ελέγχου παρουσίας του ΕΚ¬ 
ΠΑΑ την ώρα προσέλευσης και αποχώρησης από την υπη¬ 
ρεσία τους. 

2. Οι εργαζόμενοι οφείλουν να συμμορφώνονται πρό¬ 
θυμα προς τις αποφάσεις και εντολές των οργάνων διοί¬ 
κησης του ΕΚΠΑΑ. 

3. Κάθε εργαζόμενος οφείλει να γνωστοποιεί στο ΕΚ¬ 


ΠΑΑ εγκαίρως κάθε αλλαγή της διεύθυνσης της κατοικίας 
του είτε μεταβολή της οικογενειακής, στρατολογικής 
κ.λ.π. κατάστασης αυτού, προσκομίζοντας συγχρόνως τα 
πιστοποιούντα αυτήν έγγραφα. 

4. Οι εργαζόμενοι στο ΕΚΠΑΑ υποχρεούνται να συμμε¬ 
τέχουν σε προγράμματα επιμόρφωσης σχετικά με το αντι¬ 
κείμενο του ΕΚΠΑΑ που διοργανώνει ή επιλέγει το ΕΚ¬ 
ΠΑΑ. 

5. Το προσωπικό του ΕΚΠΑΑ, στο οποίο χορηγούνται 
για χρήση περιουσιακά στοιχεία αυτού (αυτοκίνητα, προ¬ 
σωπικοί υπολογιστές, εκτυπωτές, κινητά τηλέφωνα, όρ¬ 
γανα κλπ.) οφείλει να κάνει προσεκτική και λογική χρήση 
αυτών, για όσο χρονικό διάστημα το ΕΚΠΑΑ του παρέχει 
το προνόμιο αυτό και να ενημερώνει το αρμόδιο Τμήμα 
για κάθε βλάβη ή ζημιά τους. 

Άρθρο 16 

ΔΙΚΑΙΩΜΑΤΑ ΠΡΟΣΩΠΙΚΟΥ 

1. Άδειες 

Οι πάσης φύσεως άδειες του προσωπικού του ΕΚΠΑΑ 
είναι οι εκάστοτε προβλεπόμενες από τις διατάξεις της 
Εργατικής Νομοθεσίας και χορηγούνται με απόφαση του 
Διευθυντή, ύστερα από αίτηση του υπαλλήλου. 

2. Με απόφαση του Δ.Σ. επιτρέπεται η χορήγηση άδει¬ 
ας με αποδοχές για την παρακολούθηση κύκλου μετα¬ 
πτυχιακής εκπαίδευσης. Με την απόφαση αυτή καθορίζε¬ 
ται και η χρονική διάρκειά της. 

3. Με απόφαση του Διευθυντή του ΕΚΠΑΑ επιτρέπεται 

η χορήγηση άδειας άνευ αποδοχών για σοβαρούς προ¬ 
σωπικούς λόγους του υπαλλήλου, μέχρι 1 μήνα κατ’ έτος. 

4. Το Κέντρο λαμβάνει άλατα κατά το δυνατόν αναγκαία 
μέτρα για την εξασφάλιση συνθηκών υγιεινής και ασφά¬ 
λειας του προσωπικού του (αερισμό, θέρμανση, κλιματι¬ 
σμό, καθαριότητα, πυρανίχνευση, πυρόσβεση κ.λ.π.) 

5. Το προσωπικό οφείλει κατά τον χρόνο εργασίας του 
να τηρεί τα μέτρα υγιεινής και ασφάλειας και τους ισχύο- 
ντες σχετικούς κανονισμούς, όπως ισχύουν κάθε φορά. 

ΚΕΦΑΛΑΙΟ Δ' 

ΠΕΙΘΑΡΧΙΚΟΣ ΕΛΕΓΧΟΣ ΠΡΟΣΩΠΙΚΟΥ 

Άρθρο 17 

ΟΡΙΣΜΟΣ ΠΕΙΘΑΡΧΙΚΟΥ ΠΑΡΑΠΤΩΜΑΤΟΣ 

Πειθαρχικό παράπτωμα είναι η παράβαση Υπηρεσιακού 
καθήκοντος που δύναται να καταλογιστεί στον υπάλληλο. 

Άρθρο 18 

ΟΡΓΑΝΑ ΠΕΙΘΑΡΧΙΚΟΥ ΕΛΕΓΧΟΥ - 
ΠΕΙΘΑΡΧΙΚΗ ΑΡΜΟΔΙΟΤΗΤΑ 

1.0 πειθαρχικός έλεγχος του προσωπικού ασκείται από 
το Διευθυντή του ΕΚΠΑΑ. 

2. Ο Διευθυντής δύναται να επιβάλλει την Πειθαρχική 
Ποινή της επίπληξης ή του προστίμου έως τις αποδοχές 
ενός (1) μηνάς. 

3. Το Δ.Σ. δύναται να επιβάλλει οποιαδήποτε Πειθαρχι¬ 
κή Ποινή. 

Άρθρο 19 

ΠΕΙΘΑΡΧΙΚΑ ΑΔΙΚΗΜΑΤΑ 

Πειθαρχικές παραβάσεις είναι, ιδίως, οι ακόλουθες: 

• Η αμέλεια και η πλημμελής εκτέλεση των καθηκό¬ 
ντων. 

• Η απείθεια στις επιταγές των νόμων, τις διατάξεις του 
παρόντος Κανονισμού και τις αποφάσεις του Διοικητικού 
Συμβουλίου του ΕΚΠΑΑ και του Διευθυντή. 

• Η απρεπής συμπεριφορά προς προϊσταμένους, συ¬ 
ναδέλφους και προς τρίτους συναλλασσομένους με το 
ΕΚΠΑΑ. 

• Η αδικαιολόγητη απουσία από την εργασία. 

• Η μη έγκαιρη προσέλευση στον τόπο της εργασίας ή 
η πρόωρη αποχώρηση από αυτήν. 

• Η άρνηση ή παράλειψη εκτέλεσης της ανατεθείσας 
από αρμόδια όργανα του ΕΚΠΑΑ εργασίας, που περιγρά- 
φεται στην μετά του ΕΚΠΑΑ σύμβαση εργασίας του. 

• Η χωρίς άδεια εξαγωγή περιουσιακού στοιχείου του 
ΕΚΠΑΑ. 

• Η ανάπτυξη ανταγωνιστικής δραστηριότητας του ερ¬ 
γαζόμενου ξένης προς το ΕΚΠΑΑ, παράλληλα προς την 
απασχόλησή του σε αυτό. 

Άρθρο 20 

ΠΕΙΘΑΡΧΙΚΕΣ ΠΟΙΝΕΣ 

1. Πειθαρχικές ποινές: 

α. Έγγραφη επίπληξη. 

β. Πρόστιμο έως τις αποδοχές δύο (2) μηνών. 

γ. Καταγγελία της Σύμβασης Εργασίας 

2. Η ποινή της καταγγελίας της Σύμβασης Εργασίας 
μπορεί να επιβληθεί μόνο για τα ακόλουθα παραπτώματα: 


- Αδικαιολόγητη απουσία από την υπηρεσία για είκοσι 
(20) συνεχόμενες εργάσιμες ημέρες. 

- Κλοπή, υπεξαίρεση και η χωρίς άδεια εξαγωγή περι¬ 
ουσιακού στοιχείου ιδιαίτερα μεγάλης αξίας. 

- Άσκηση παράλληλα με την απασχόληση του εργαζο¬ 
μένου στο ΕΚΠΑΑ ανταγωνιστικής δραστηριότητας, αντί¬ 
θετης προς τα συμφέροντα του ΕΚΠΑΑ. 

3. Η ποινή της Καταγγελίας της Σύμβασης Εργασίας 
μπορεί επίσης να επιβληθεί στον εργαζόμενο για οποιο- 
δήποτε παράπτωμα αν: 

α) κατά την προηγούμενη της διάπραξήςτου διετία του 
έχουν επιβληθεί τρεις (3) τουλάχιστον πειθαρχικές ποινές 
ανώτερες του προστίμου αποδοχών δεκαπέντε (15) ημε¬ 
ρών και 

β) κατά το προηγούμενο της διάπραξήςτου έτος είχε τι¬ 
μωρηθεί για το ίδιο αδίκημα με ποινή ανώτερη του προ¬ 
στίμου αποδοχών ενός (1) μηνάς. 

Άρθρο 21 

ΣΥΡΡΟΗ ΑΔΙΚΗΜΑΤΩΝ ΚΑΙ ΠΟΙΝΩΝ 

1. Για κάθε πειθαρχικό αδίκημα επιβάλλεται μία (1) μό¬ 
νο πειθαρχική ποινή. Σε κάθε εργαζόμενο με την ίδια από¬ 
φαση επιβάλλεται μόνο μία (1) ποινή. 

2. Αν συρρέουν περισσότερα του ενός (1) πειθαρχικά 
αδικήματα επιβάλλεται μία (1) ποινή κατά συγχώνευση. 
Κατά την επιμέτρηση της ποινής λαμβάνεται υπόψη ο 
αριθμός και η βαρύτητα όλων των παραπτωμάτων. 

3. Δεν επιτρέπεται δεύτερη δίωξη για το ίδιο πειθαρχικό 
παράπτωμα. 

Άρθρο 22 

ΠΕΙΘΑΡΧΙΚΗ ΔΙΑΔΙΚΑΣΙΑ 

1. Η πειθαρχική δίωξη αρχίζει με την έγγραφη κλήση του 
εγκαλούμενου σε απολογία από τον Διευθυντή, όπου πε- 
ριγράφεται με σαφήνεια η πράξη που αποδίδεται στον 
εγκαλούμενο. Η κλήση σε απολογία επιδίδεται με απόδει¬ 
ξη στον εγκαλούμενο. Ο εγκαλούμενος οφείλει να υπο¬ 
βάλει εγγράφως στον καλούντο την απολογία του εντός 
τριών (3) ημερών, δυνάμενος να ζητήσει εγγράφως πα¬ 
ράταση της προθεσμίας για τρεις ημέρες. Η άρνηση πα¬ 
ραλαβής της κλήσης σε απολογία καθώς και η μη υποβο¬ 
λή ή μη έγκαιρη υποβολή της απολογίας δεν εμποδίζειτην 
έκδοση της απόφασης. 

2. Μετά την απολογία του εγκαλούμενου, ο Διευθυντής 
δύναται να παραπέμψει το θέμα με σχετική εισήγηση στο 
Δ.Σ., εφόσον το πειθαρχικό παράπτωμα του υπαλλήλου 
δύναται να επισύρει ποινή ανώτερη της αρμοδιότητάς 
του. 

3. Κάθε απόφαση, είτε απαλλάσσει τον εγκαλούμενο εί¬ 
τε του επιβάλλει ποινή, πρέπει να είναι έγγραφη και αιτιο¬ 
λογημένη, να επιδίδεται στον εγκαλούμενο και να κοινο¬ 
ποιείται στον προϊστάμενο Διοίκησης και Ανθρωπίνων Πό¬ 
ρων για την εκτέλεσή της 

4. Τα πρόστιμα που προέρχονται από τις πειθαρχικές 
ποινές αποτελούν έσοδο του ΕΚΠΑΑ. 

Άρθρο 23 

ΔΙΚΑΙΩΜΑΤΑ ΕΓΚΑΛΟΥΜΕΝΟΥ - ΕΝΔΙΚΑ ΜΕΣΑ 

1. Κατά της πειθαρχικής απόφασης του Διευθυντή επι¬ 
τρέπεται ένσταση ενώπιοντου Δ.Σ. Η ένσταση υποβάλλε¬ 
ται από τον υπάλληλο εντός δέκα (10) ημερών από την 
επίδοση της Απόφασης, με την οποία του επιβλήθηκε η 
πειθαρχική ποινή. 

2. Το Διοικητικό Συμβούλιο έχει δικαίωμα να επικυρώ¬ 
σει, να μειώσει ή να εξαφανίσει την πρωτοβαθμίως επι- 
βληθείσα ποινή. Το Διοικητικό Συμβούλιο μπορεί και αυ- 
τεπαγγέλτως να επιληφθεί του θέματος της πειθαρχικής 
ποινής, οπότε δύναται να επιβάλλει οποιαδήποτε ποινή. 

Άρθρο 24 
ΠΟΙΝΟΛΟΓΙΟ 

1. Στο ΕΚΠΑΑτηρείται βιβλίο καταγραφής ποινών (ποι¬ 
νολόγιο). Στο βιβλίο αυτό καταχωρούνται αντίγραφα των 
ποινών που επιβλήθηκαν, τα πλήρη στοιχεία τόσο του ορ¬ 
γάνου που επέβαλε την ποινή, όσο και του εργαζόμενου 
που τιμωρήθηκε, ο λόγος επιβολής της ποινής καθώς και 
η ημερομηνία κατάθεσης των προστίμων υπέρ του ΕΚ¬ 
ΠΑΑ. 

2. Οι πειθαρχικές ποινές διαγράφονται από το ποινολό¬ 
γιο ως ακολούθως: 

• Η ποινή της έγγραφης επίπληξης και η ποινή του προ¬ 
στίμου μέχρι τις αποδοχές ενός (1) μηνός διαγράφονται 
μετά την πάροδο διετίας από την έκδοσή τους. 

• Η ποινή του προστίμου μετις αποδοχές άνω των τριά¬ 
ντα (30) ημερών διαγράφεται μετά την πάροδο πενταε¬ 
τίας από την έκδοσή της. 

Άρθρο 25 

ΠΑΡΑΓΡΑΦΗ ΠΑΡΑΠΤΩΜΑΤΩΝ 

1. Τα πειθαρχικά παραπτώματα παραγράφονται αφό- 
του παρήλθε ένα (1) έτος από την ημέρα που διαπράχθη- 
καν, με την επιφύλαξη των διατάξεων των επόμενων πα¬ 
ραγράφων του παρόντος άρθρου. 

2. Πειθαρχικό παράπτωμα που αποτελεί και ποινικό αδί¬ 
κημα δεν παραγράφεται πριν παραγραφεί το ποινικό αδί¬ 
κημα. 

3. Εάν ασκηθεί πειθαρχική δίωξη, τα πειθαρχικά παρα¬ 
πτώματα παραγράφονται μετά ένα (1) έτος από της κλή- 
σεως σε απολογία του υπαιτίου. 

4. Η παραγραφή πειθαρχικού παραπτώματος διακό¬ 
πτεται με την τέλεση άλλου πειθαρχικού παραπτώματος 
που γίνεται με σκοπό την απόκρυψη αυτού ή τη ματαίωση 
της ένεκα αυτού πειθαρχικής ή ποινικής δίωξης. 

Άρθρο 26 

ΛΥΣΗ ΣΥΜΒΑΣΗΣ ΕΡΓΑΣΙΑΣ 

Η Λύση της Σύμβασης Εργασίας γίνεται με τους ακό¬ 
λουθους τρόπους: 

α) το θάνατο, 

β) την καταγγελία της σύμβασης από το ΕΚΠΑΑ (Σύμ¬ 
φωνα με το άρθρο 21, παράγραφος 2 του παρόντος Κα¬ 
νονισμού), 

γ) την απόλυση λόγω συμπλήρωσης του ορίου ηλικίας, 
όπως αυτό καθορίζεται από τις διατάξεις που διέπουντον 
Φορέα Κύριας Ασφάλισης του μισθωτού, 

δ) για σωματική ή πνευματική ανικανότητα, ύστερα από 


απόφαση της Υγειονομικής Επιτροπής του Φορέα Κύριας 
Ασφάλισης του μισθωτού και με Απόφαση του Δ.Σ., 

ε) λόγω καταγγελίας της σύμβασης από τον εργαζόμενο, 

στ) λόγω λήξης του χρόνου της Σύμβασης, εφόσον δεν 
ανανεούται. 

Άρθρο 27 
ΑΠΟΖΗΜΙΩΣΗ 

1. Στο προσωπικό του ΕΚΠΑΑ, του οποίου καταγγέλλε¬ 
ται η σύμβαση εργασίας ή που αποχωρεί λόγω συνταξιο- 
δότησης καταβάλλεται αποζημίωση, σύμφωνα μετις δια¬ 
τάξεις της εργατικής νομοθεσίας. 

2. Δεν καταβάλλεται αποζημίωση στην περίπτωση απο¬ 
χώρησης του μισθωτού λόγω λήξης του χρόνου της σύμ¬ 
βασής του. 

ΚΕΦΑΛΑΙΟ Ε' 

ΤΕΛΙΚΕΣ ΔΙΑΤΑΞΕΙΣ 

Άρθρο 28 

ΠΑΡΑΛΛΗΛΗ ΙΣΧΥΣ ΔΙΑΤΑΞΕΩΝ 

Για τυχόν θέματα που δεν ρυθμίζονται με τον παρόντα 
Κανονισμό ισχύουν οι διατάξεις του Π.Δ/τος 325/2000 και 
του άρθρου 24του Ν. 2742/1999. 

Άρθρο 29 

ΙΣΧΥΣ ΠΑΡΟΝΤΟΣ ΚΑΝΟΝΙΣΜΟΥ 

1. Οι Κανονισμοί τίθενται στη διάθεση του προσωπικού 
οποτεδήποτε αυτό ζητηθεί. 

2. Η ισχύς του παρόντος Κανονισμού αρχίζει από τη δη¬ 
μοσίευση της παρούσας απόφασης. 

Η απόφαση αυτή να δημοσιευθεί στην Εφημερία της 
Κυβερνήσεως. 

Αθήνα, 29 Ιανουάριου 2004 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΥΦΥΠ. ΠΕΡΙΒΑΛΛΟΝΤΟΣ, 

ΚΑΙ ΑΠΟΚΕΝΤΡΩΣΗΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Κ. ΣΚΑΝΔΑΛΙΔΗΣ ΡΟΔΟΥΛΑ ΖΗΣΗ 

-*- 

Αριθ. 50007 (3) 

Έγκριση οικονομικής ενίσχυσης Εθνικής Συνομοσπον¬ 
δίας Ατόμων με Ειδικές Ανάγκες (Ε.Σ.Α.Ε.Α.) για την 
κάλυψη εξόδων εκλογοαπολογιστικού συνεδρίου. 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1558/1985, (Φ.Ε.Κ 137/Α') «Κυ¬ 
βέρνηση και Κυβερνητικά Όργανα». 

2. Τις διατάξεις του Π.Δ. 368/1989, (Φ.Ε.Κ. 163/Α') «Ορ¬ 
γανισμός του Υπουργείου Εργασίας». 

3. Τις διατάξεις του Ν. 678/77, (ΦΕΚ 246/Α') «περί τρο- 
ποποιήσεως και συμπληρώσεως των διατάξεων «περί Ορ¬ 
γανισμού Εργατικής Εστίας και άλλωντινών διατάξεων». 

4. Τις διατάξεις του άρθρου 5 του Ν. 2224/94, (Φ.Ε.Κ 
112/Α ) «Ρύθμιση θεμάτων εργασίας, συνδικαλιστικών δι¬ 
καιωμάτων, υγιεινής και ασφάλειας των εργαζομένων και 
οργάνωσης Υπουργείου Εργασίας και των εποπτευομέ- 
νων από αυτό νομικών προσώπων και άλλες διατάξεις». 

5. Το 17037/9.1.2004 έγγραφο του Ο.Ε.Ε. μετο οποίο μας 
υποβλήθηκε απόσπασμα πρακτικού της με 53/17.12.2003 
συνεδριάσεως του Διοικητικού του Συμβουλίου. 

6. Την 80088/31.10.2001, (ΦΕΚ.1485/Β') κοινή απόφαση 
του Πρωθυπουργού και του Υπουργού Εργασίας και Κοι¬ 
νωνικών Ασφαλίσεων «Ανάθεση αρμοδιοτήτων στους 
Υφυπουργούς Εργασίας και Κοινωνικών Ασφαλίσεων». 

7. Την εγγραφή πίστωσης στον Κ.Α.Ε. 2522Δτου προϋ¬ 
πολογισμού του Ο.Ε.Ε. έτους 2004, γιατηνπροκαλούμε- 
νη δαπάνη άρθρο 27 του Ν. 2081/1992, (Φ.Ε.Κ. 154/Α'), 
άρθρο 29Ατου Ν. 1558/1985, (Φ.Ε.Κ. 137/Α") και άρθρο 1 
του Ν. 2469/1997, (Φ.Ε.Κ. 38/Α'). 

Η δαπάνη αυτή δεν βαρύνει τον κρατικό προϋπολογι¬ 
σμό, αποφασίζουμε: 

Εγκρίνουμετηνχορήγηση οικονομικής ενίσχυσης ποσού 
είκοσι πέντε χιλιάδων ευρώ (25.000,00) στην Εθνική Συνο¬ 
μοσπονδία Ατόμων με Ειδικές Ανάγκες (Ε.Σ.Α.Ε.Α) για την 
κάλυψη εξόδων του εκλογοαπολογιστικού της συνεδρίου. 

Η καταβολή του ανωτέρω ποσού θα πραγματοποιηθεί 
μετά την υποβολή των σχετικών παραστατικών στοιχείων 
εξόδων στον Ο.Ε.Ε. 

Η δαπάνη αυτή βαρύνει τον Κ.Α.Ε. 2522 Δ του προϋπο¬ 
λογισμού του Ο.Ε.Ε. έτους 2004, και όχι τον κρατικό προ¬ 
ϋπολογισμό. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα,29 Ιανουάριου 2004 

Ο ΥΦΥΠΟΥΡΓΟΣ 

ΕΛΕΥΘΕΡΙΟΣ ΤΣΟΛΙΑΣ 
-♦- 

Αριθ. ΥΠΠΟ/ΔΙΝΕΣΑΚ/Β/1268/7490 (4) 

Χαρακτηρισμός ως μνημείου του κτιρίου στο Δ.Δ Κερα- 
σέας Δήμου Κάρλας Ν. Μαγνησίας ιδιοκτ. Κωνσταντί¬ 
νος Λεφούση. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων, που δημοσιεύθηκε στο Φ.Ε.Κ. 137/Α7 26.7.85», 


β) του Ν. 3028/02 «Για την προστασία των Αρχαιοτήτων 
και εν γένει της Πολιτιστικής Κληρονομιάς», 
γ) του Ν. 2039/92 «Περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης (Φ.Ε.Κ. 61/Α713.4.92), 
δ) του Π. Δ. 191/03 «Περί Οργανισμού του ΥΠ.ΠΟ.». 

2. Την Υ.Α ΥΠ.ΠΟ./Γ.ΝΟ.Σ./57631/21.11.97 (Φ.Ε.Κ. 
1080/τ. Β75.12.97) με την οποία τροποποιείται η παρ. 8 
του άρθρου 6 της Υ.Α ΥΠ.ΠΟ./Γ.ΝΟ.Σ/49095/30.10.91 
(Φ.Ε.Κ. 987/τ. Β/28.11.91) «Μεταβίβαση αρμοδιοτήτων 
Υπουργού και δικαιώματος υπογραφής «Με εντολή 
Υπουργού» στους Γεν. Γραμματείς, Γεν. Διευθυντές και 
Προϊσταμένους των Δ/νσεων, Τμημάτων και Γραφείων 
της Κεντρικής Υπηρεσίας του ΥΠ.ΠΟ. 

3. Την εισήγηση της Δ/νσης Νεώτερης και Σύγχρονης 
Αρχιτεκτονικής Κληρονομιάς καθώς καιταλοιπά στοιχεία 
του φακέλου. 

4. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων του ΥΠ.ΠΟ. 25/18.12.2003, 
αποφασίζουμε: 

Χαρακτηρίζουμε ως μνημείο, σύμφωνα με τις διατάξεις 
του Ν. 3028/02, άρθρο 6 παρ. 1β, το κτίριο στο Δ. Δ. Κε- 
ρασέας, Δήμου Κάρλας Ν. Μαγνησίας, ιδιοκτησίας Κων¬ 
σταντίνας Λεφούση, διότι αποτελεί χαρακτηριστικό δείγ¬ 
μα τοπικής παραδοσιακής αρχιτεκτονικής με ιστορικό εν¬ 
διαφέρον, εστία διατήρησης της ιστορικής μνήμης και 
προβολής της πολιτιστικής κληρονομιάς της ευρύτερης 
περιοχής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιανουάριου 2003 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 




2280 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΘΡ * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν. βί. 9 γ - θ-ιγιθΜ: \λ/θ 6 ιτιη 51 θγ @ θί.ς)Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ- Δημοκρατίας 1 

(210) 413 5228 

(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πλ. Ελευθερίας 1 
ΛΕΣΒΟΣ - Πλ.Κωνσταντινουπόλεως 


(2410)597449 
(26610) 89 127 
(26610) 89 105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 






• Για τα ΦΕΚ από 1 μέχρι 16 σελίδες σε 1 

θυτο, προσαυξανόμενη κατά 0,20 Θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 




Σε μορφή ΟΟ: 






Τεύχος 

Περίοδος 

Ευκο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. &Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-τοιπ και μέχρι 100 σελίδες σε 5 θυτο προσαυξανόμενη 


κατά 1 Θυτο ανά 50 σελίδες. 

Η τιμή πώλησης σε μορφή σά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οά-τοτη διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555 , ίοχ :210-9472556 ϊηΐβτηβΐ: ΗΠρ://νννννν.β1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιηΐθίτίθΐ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεωνΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) ,Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβτηθΐ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































